wannaphong/clean_thaiwikipedia huggingface dataset:
# ออมสิน ชีวะพฤกษ์
ออมสิน ชีวะพฤกษ์ อดีตรัฐมนตรีประจำสำนักนายกรัฐมนตรี รองประธานกรรมการ ในคณะกรรมการจัดกิจกรรมเฉลิมฉลองครบรอบ 100 ปี การประกาศใช้ธงไตรรงค์เป็นธงชาติไทย ตามคำสั่งสำนักนายกรัฐมนตรีที่ 210/2559

กรรมการในคณะกรรมการบริหารราชการแผ่นดินตามกรอบการปฏิรูปประเทศยุทธศาสตร์ชาติ และการสร้างความสามัคคีปรองดอง และเลขานุการศูนย์บัญชาการติดตามสถานการณ์ (ศตส.) คนปัจจุบันรมต.นร. ออมสินฯ เป็นประธานการประชุมศูนย์บัญชาการติดตามสถานการณ์ ครั้งที่ 22/2559 อดีตรัฐมนตรีช่วยว่าการกระทรวงคมนาคม ในรัฐบาลพลเอกประยุทธ์ จันทร์โอชา และเป็นอดีตกรรมการผู้จัดการใหญ่บริษัท ไปรษณีย์ไทย จำกัด (มหาชน)

 ประวัติ 
ออมสิน ชีวะพฤกษ์ เกิดเมื่อวันที่ 1 เมษายน พ.ศ. 2494 เป็นบุตรของนายสุทัศน์ กับนางจินดา ชีวะพฤกษ์ สมรสกับนางนิตษา ชีวะพฤกษ์ มีบุตรสาว 1 คน ชื่อ นางสาว กมลรัตน์ ชีวะพฤกษ์ พนักงานฝ่ายการต่างประเทศ สำนักงานการบินพลเรือนแห่งประเทศไทยประกาศสำนักงานการบินพลเรือนแห่งประเทศไทยบัญชีแสดงรายการทัพย์สินและหนี้สินของนายออมสิน ชีวะพฤกษ์

ออมสิน สำเร็จการศึกษาชั้นมัธยมศึกษาจากโรงเรียนวัดหงส์ปทุมาวาส ปริญญาตรี คณะเศรษฐศาสตร์ จากมหาวิทยาลัย Aligarh Muslim University อินเดีย

ออมสิน สำเร็จการศึกษาบริหารธุรกิจมหาบัณฑิต จากมหาวิทยาลัยเกษตรศาสตร์ และหลักสูตรการบริหารชั้นสูง (Advanced Management Program) จากมหาวิทยาลัยฮาร์วาร์ด สหรัฐอเมริกา

 การทำงาน 
ออมสิน ชีวะพฤกษ์ เคยทำงานในสังกัดการสื่อสารแห่งประเทศไทย (ก.ส.ท.) ดำรงตำแหน่งสูงสุดเป็นรองผู้ว่าการการสื่อสารแห่งประเทศไทย ต่อมาเมื่อมีการแปรสภาพเป็นบริษัทมหาชน เขาจึงได้รับแต่งตั้งเป็นรองกรรมการผู้จัดการใหญ่ด้านการเงิน และจนกระทั่งได้รับแต่งตั้งเป็นกรรมการผู้จัดการใหญ่บริษัท ไปรษณีย์ไทย จำกัด (ปณท) ในระหว่างปี พ.ศ. 2550 ถึงปี พ.ศ. 2554 ซึ่งนับเป็นผู้บริหารที่สามารถสร้างผลกำไรให้บริษัทได้จำนวนมาก“พลิกโฉมการรถไฟฯ!...” เปลือยใจออมสิน ชีวะพฤกษ์ บิ๊กใหม่ รฟทจาก ไทยรัฐ สืบค้น 25 สิงหาคม 2558 

ต่อมาหลังการรัฐประหารในประเทศไทย พ.ศ. 2557 ภายใต้การบริหารงานของรัฐบาล และคณะรักษาความสงบแห่งชาติ เขาได้รับแต่งตั้งให้เป็นประธานกรรมการบริหารการรถไฟแห่งประเทศไทยตั้ง “ออมสิน ชีวะพฤกษ์” ประธานบอร์ด ร.ฟ.ท.สางปัญหาองค์กร ชี้ชะตา “ประภัสร์” ต่อมาในเดือนสิงหาคม พ.ศ. 2558 ออมสิน ชีวะพฤกษ์ ได้รับแต่งตั้งเป็นรัฐมนตรีช่วยว่าการกระทรวงคมนาคมพระบรมราชโองการ ให้รัฐมนตรีพ้นจากความเป็นรัฐมนตรีและแต่งตั้งรัฐมนตรี ในรัฐบาลพลเอกประยุทธ์ จันทร์โอชา

ในเดือนธันวาคม พ.ศ. 2559 เขาได้รับแต่งตั้งให้ดำรงตำแหน่งรัฐมนตรีประจำสำนักนายกรัฐมนตรี แทนพระราชโองการ ประกาศแต่งตั้งรัฐมนตรี, ราชกิจจานุเบกษา, เล่ม 133 ตอนพิเศษ 296 ง, 16 ธันวาคม พ.ศ. 2559.

 เครื่องราชอิสริยาภรณ์ 
  http://www.ratchakitcha.soc.go.th/DATA/PDF/2560/B/047/1.PDF ราชกิจจานุเบกษา เล่ม ๑๓๔ ตอน ๔๗ ข หน้า ๑ ๒๘ กันยายน ๒๕๖๐
# บรรเทา ศรีสุข
บรรเทา ศรีสุข (Bantow Srisook) เกิดวันที่ 30 สิงหาคม พ.ศ. 2489 เป็นนักมวยสากลสมัครเล่นชาวไทย 
 ประวัติ 
บรรเทาเริ่มชกมวยตั้งแต่ พ.ศ. 2510 หลังจากที่เข้ารับราชการเป็นทหารเรือ จากนั้น ติดทีมชาติไทยเข้าแข่งขันกีฬาโอลิมปิก พ.ศ. 2515 ที่ มึนเชน ในรุ่นไลท์เวลเตอร์เวท รอบแรก ชนะ เออร์เนสโต เบอร์กามัสโก จากอิตาลี เมื่อ 30 สิงหาคม พ.ศ. 2515 รอบสอง ชนะ คาลิตราส กูตอฟ จากโรมาเนีย เมื่อ 4 กันยายน พ.ศ. 2515 รอบ 8 คนสุดท้าย แพ้ แองเกล แองเกลอฟ จากบัลแกเรีย เมื่อ 7 กันยายน พ.ศ. 2515 ตกรอบ นอกจากนั้น บรรเทาเข้าแข่งขันกีฬาเอเชียนเกมส์ พ.ศ. 2513 ได้เหรียญทองในรุ่นไลท์เวลเตอร์เวท และเคยได้เหรียญทองรุ่นเดียวกันนี้ในการแข่งขันกีฬาซีเกมส์ พ.ศ. 2512

หลังจากที่ชกมวยสากลสมัครเล่นชิงแชมป์เอเชีย พ.ศ. 2518 ได้เหรียญทองแดง บรรเทาจึงแขวนนวม เลิกชกมวยหันมารับราชการทหารเรือจนเกษียณอายุด้วยยศนาวาเอก
 อ้างอิง 

 http://www.siamsport.co.th/column/130312_186.html
หมวดหมู่:นักมวยสากลสมัครเล่นชาวไทยชุดโอลิมปิก 1972
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญทองเอเชียนเกมส์
หมวดหมู่:ทหารเรือชาวไทย
# นิมุคตาร์ วาบา
นิมุคตาร์ วาบา (เกิด 15 กรกฎาคม พ.ศ. 2494) อดีตสมาชิกสภาผู้แทนราษฎรจังหวัดปัตตานี และอดีตสมาชิกวุฒิสภาจังหวัดปัตตานี เป็นบิดานายยูนัยดี วาบา สส.จังหวัดปัตตานี พรรคประชาธิปัตย์

 ประวัติ 
นิมุคตาร์ เกิดเมื่อวันที่ 15 กรกฎาคม พ.ศ. 2494สมาชิกสภาผู้แทนราษฎร ชุดปัจจุบัน (ชุดที่ 23) สำเร็จการศึกษา รัฐศาสตรบัณฑิต จากมหาวิทยาลัยรามคำแหง และประกาศนียบัตรบัณฑิต สาขาการบริหารการศึกษา จากมหาวิทยาลัยราชภัฏยะลา

 การทำงาน 
นิมุคตาร์ เป็นผู้บริหารโรงเรียนดรุณศาสน์วิทยา ซึ่งเป็นโรงเรียนสอนศาสนาของตนเองในอำเภอสายบุรี จังหวัดปัตตานี

 งานการเมือง 
นิมุคตาร์ เคยดำรงตำแหน่งเป็นสมาชิกสภาจังหวัด ในช่วงปี พ.ศ. 2523 ถึง พ.ศ. 2526 ต่อมาได้ดำรงตำแหน่งเป็นสมาชิกวุฒิสภาแบบแต่งตั้ง ในปี พ.ศ. 2539 ถึง พ.ศ. 2543 จนกระทั่งได้รับเลือกตั้งให้เป็นสมาชิกวุฒิสภาจังหวัดปัตตานี ใน พ.ศ. 2549 แต่ทำหน้าที่ได้เพียง 5 เดือนเท่านั้นก็ต้องพ้นจากตำแหน่งด้วยการถูกรัฐประหาร

นิมุคตาร์ ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2550 สังกัดพรรคเพื่อแผ่นดิน และได้รับเลือกตั้งเพียงครั้งเดียว 

ในปี พ.ศ. 2561 เขาและกลุ่มวาดะห์ นำโดยนาย วันมูหะมัดนอร์ มะทา อดีต ประธานสภาผู้แทนราษฎร ได้ย้ายมาสังกัดพรรคประชาชาติ น้องชาย'วันนอร์'คอนเฟิร์ม!'วาดะห์'รีเทิร์นย้ายสังกัดพรรคประชาชาติ 

 สมาชิกสภาผู้แทนราษฎร 
นิมุคตาร์ วาบา ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดปัตตานี สังกัด พรรคเพื่อแผ่นดิน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ , เล่ม ๑๒๗ ตอนที่ ๑๔ ข หน้า ๓๗, ๘ ธันวาคม ๒๕๕๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๗๒, ๑๘ ธันวาคม ๒๕๕๑
# โอมี (นักร้อง)
โอมาร์ แซมมูเอล เพสลีย์  เกิดเมื่อวันที่ 3 กันยายน ค.ศ. 1986 รู้จักกันในชื่อ โอมี (OMI)เป็นนักร้องชาวจาเมกา เขาเป็นที่รู้จักจากเพลง "เชียร์ลีดเดอร์" ที่ได้รับความนิยมทั่วโลกในฉบับรีมิกซ์โดยดีเจชาวเยอรมัน เฟลิกซ์ แจห์น เขาเซ็นสัญญากับสังกัดอัลตรามิวสิก ส่วนหนึ่งของโซนีมิวสิก
# โบริส สปัสสกี
โบริส วาซีเลียวิช สปัสสกี (; 30 มกราคม ค.ศ. 1937 – 27 กุมภาพันธ์ ค.ศ. 2025) เป็นนักหมากรุกสากลระดับแกรนด์มาสเตอร์ชาวรัสเซีย ผู้เคยมีสัญชาติโซเวียตและฝรั่งเศส เขาเป็นแชมป์โลกหมากรุกสากลคนที่สิบ โดยเป็นผู้ครองตำแหน่งตั้งแต่ ค.ศ. 1969 ถึง 1972 เขาเป็นที่รู้จักในฐานะหนึ่งในผู้เล่นที่ยิ่งใหญ่ที่สุดตลอดกาล

สปัสสกีชนะการแข่งหมากรุกสากลชิงแชมป์โซเวียตสองครั้ง (ค.ศ. 1961, 1973) และเป็นฝ่ายแพ้สองครั้งในรอบตัดเชือก (ค.ศ. 1956, 1963) หลังจากได้รับการคาดหมายว่าจะได้อันดับหนึ่งในการแข่ง เขาเป็นผู้สมัครเข้าแข่งหมากรุกสากลชิงแชมป์โลกถึงเจ็ดครั้ง (ค.ศ. 1956, 1965, 1968, 1974, 1977, 1980 และ 1985)

สปัสสกีเป็นฝ่ายชนะตีกรัน เปโตรเซียน ใน ค.ศ. 1969 ส่งผลให้เขาได้เป็นแชมป์โลก หลังจากนั้นเขาก็เป็นฝ่ายแพ้ในการแข่งนัดฟิชเชอร์พบสปัสสกีใน ค.ศ. 1972
# พระยาศรีสุนทรโวหาร (ฟัก สาลักษณ)
พระยาศรีสุนทรโวหาร (ฟัก สาลักษณ) ตำแหน่ง เจ้ากรมพระอาลักษณ์ในรัชสมัยพระบาทสมเด็จพระจอมเกล้าเจ้าอยู่หัว ถือเป็นปูชนียบุคคลที่โดดเด่น ดังปรากฏอยู่ในยุคสมัยเดียวกับแหม่มแอนนาที่โด่งดัง โดยประวัติในเบื้องต้นนั้น สืบทราบมาว่าได้ผนวช และถือเป็นพระเถระธรรมยุติกนิกายชั้นเดิม 10 องค์ ดังปรากฏความไว้ในหนังสือสีมาวิจารณ์ ซึ่งพระบาทสมเด็จพระจอมเกล้าเจ้าอยู่หัว ทรงพระราชนิพนธ์พระราชทานไปยังลังกาทวีป แต่ครั้งยังทรงผนวช ปรากฏพระเถระทั้ง 10 ทรงพระราชนิพนธ์ไว้เป็นคาถา ดังนี้

ตสฺเสว ภูปตินฺทสฺส       ปิโย กนิฏฺฐภาตุโก
เถโร วชิรญาโณ จ       ปาโมกฺโข คณเชฏฺฐโก
เถโร พฺรหฺมสโร เจว      เถโร ธมฺมสิริวฺหโย
เถโร พุทธสิริ เจว	 	    เถโร ปญฺญาอคฺคนามโก
เถโร ธมฺมรกฺขิโต จ	    	เถโร จ โสภิตวฺหโย
เถโร พุทธสณฺหนาโม 	  	เถโร ปุสฺสาภิธานโก
เถโร สุวฑฺฒโน จาปิ	   	สพฺเพ สมานทนฺทกา

ซึ่งนามที่ปรากฏในพระราชนิพนธ์ ดังนี้
 พระวชิรญาณเถระ คือ พระบาทสมเด็จพระจอมเกล้าเจ้าอยู่หัว
 พระพรหมสรเถระ คือ พระญาณรักขิต (สุข) วัดบรมนิวาส ต่อมาลาสิกขา ได้เป็นที่พระธรรมการบดี
 พระธรรมสิริเถระ คือ พระเทพโมลี (เอี่ยม) วัดเครือวัลย์
 พระพุทธสิริเถระ คือ สมเด็จพระวันรัตน์ (ทับ พุทฺธสิริ) วัดโสมนัสวิหาร
 พระปัญญอรรคเถระ คือ สมเด็จพระมหาสมณเจ้า กรมพระยาปวเรศวริยาลงกรณ์
 พระธรรมรักขิตเถระ คือ พระครูปลัด (ทัต) วัดบวรนิเวศวิหาร ต่อมาลาสิกขา ได้เป็นที่พระศรีภูมิปรีชา
 พระโสภิตเถระ คือ พระศรีวิสุทธิวงศ์ (ฟัก) วัดบวรนิเวศวิหาร ต่อมาลาสิกขา ได้เป็นที่พระยาศรีสุนทรโวหาร
 พระพุทธิสันหเถระ คือ พระอมรโมลี วัดบุปผาราม
 พระปุสสเถระ คือ สมเด็จพระอริยวงศาคตญาณ สมเด็จพระสังฆราช (สา ปุสฺสเทโว) วัดราชประดิษฐสถิตมหาสีมาราม
 พระสุวัฑฺฒนเถระ คือ พระปลัด (เรือง) วัดบวรนิเวศวิหาร

นอกเหนือไปจากนั้น ยังปรากฏหลักฐานของพระยาศรีสุนทรโวหารในสมัยที่ยังผนวชว่าเป็นพระเถระที่สามารถสอบเปรียญธรรม 9 ประโยค (ปากเปล่า) ได้ในลำดับต้น ๆ ของกรุงรัตนโกสินทร์ และยังได้เป็นพระกรรมวาจารย์รางวัลชีวิตสำหรับตนเองคืออะไร ของสมเด็จพระสังฆราช รวมทั้งยังได้ร่วมสร้างศาสนสถานสำคัญ ๆ อีกเป็นอันมาก ก่อนที่ภายหลังจะลาสิกขาออกมารับราชการสนองพระเดชพระคุณพระบาทสมเด็จพระเจ้าอยู่หัวต่อไป
# ว่านงาช้าง
ว่านงาช้าง  เป็นพืชในวงศ์ Agavaceae เป็นไม้ล้มลุก มีลำต้นใต้ดิน ไม่มีใบ ลำต้นสีเขียวโผล่ขึ้นจากดิน รูปร่างเหมือนงาช้าง ดอกช่อ ดอกย่อยสีขาว มีกลิ่นหอม ลำต้นนำมาตำหรือหั่นเป็นแว่นผสมสุรา กินแก้ลมตีขึ้น น้ำคั้นจากรากใช้แก้พยาธิ ในทางไสยศาสตร์เชื่อว่าปลูกไว้ป้องกันภัยร้าย
# ข่อยหนาม
ข่อยหนาม   อยู่ในวงศ์ Moraceae เป็นไม้พุ่มมีหนามยาว ใบเดี่ยว ใบหนาคล้ายแผ่นหนัง แข็ง ด้านบนสีเขียวแก่เป็นมัน เส้นใบด้านท้องใบนูนขึ้นชัดเจน ปลายใบมีติ่งหนามแหลม ดอกช่อ ผลฉ่ำน้ำ รากและเนื้อไม้มีฤทธิ์ขับปัสสาวะ ใบมีรสเมาเฝื่อน ตำกับข้าวสาร คั้นน้ำแก้พิษยาเบื่อเมา 
 อ้างอิง 

จรัญ มากน้อย และปรัชญา ศรีสง่า. พรรณไม้เมืองไทย: พันธุ์ไม้เขาหินปูนภาคกลาง. เชียงใหม่: องค์การสวนพฤกษศาสตร์. 2553. หน้า 101
# เถาวัลย์แดง
thumb|left|ดอก

เถาวัลย์แดง  อยู่ในวงศ์ Apocynaceae เป็นไม้เลื้อย กิ่งอ่อนมีขนเล็กน้อย กิ่งแก่เกลี้ยง ดอกช่อ ดอกสีขาวหรืออมเหลือง มีกลิ่นหอม ฝักเป็นแท่งกลม พบในอินเดีย เนปาล ในไทยพบในภาคเหนือ ภาคตะวันออกเฉียงเหนือ และภาคกลาง
# ทะเลสาบโมโตซุ
ทะเลสาบโมโตซุ  เป็นทะเลสาบที่อยู่ทางทิศตะวันตกมากที่สุดในบรรรดาทะเลสาบฟูจิทั้งห้า ตั้งอยู่ทางทิศใต้ของจังหวัดยามานาชิ ใกล้กับภูเขาไฟฟูจิ ทะเลสาบโมโตซุถือเป็นทะเลสาบที่ใหญ่เป็นอันดับสามและมีความลึกที่สุดในบรรดาทะเลสาบฟูจิทั้งห้า ส่วนที่ลึกที่สุดลึกกว่า 121.6 เมตร ซึ่งทำให้ทะเลสาบแห่งนี้เป็นทะเลสาบที่ลึกเป็นอันดับเก้าของประเทศญี่ปุ่น

โดยรอบทะเลสาบเป็นที่ตั้งของโรงแรมและรีสอร์ทมากมาย และยังมีกิจกรรมล่องเรือ ตั้งแคมป์ และสันทนาการอื่นๆอีกคอยให้บริการ นอกจากนี้ ในทะเลสาบแห่งนี้ยังมีปลาเทราต์สายรุ้งและปลาเทราต์สีน้ำตาลอาศัยอยู่ ซึ่งมีการนำมาปล่อยแพร่พันธุ์ตั้งแต่ยุคเมจิ ซึ่งเป็นหนึ่งในเมนูอาหารนิยมของบริเวณนี้
# ไซโทโครม
ไซโทโครม (Cytochromes) เป็นโปรตีนที่มีหมู่ฮีมที่รับผิดชอบต่อการสร้าง ATP จากการขนส่งอิเล็กตรอน พบทั้งที่เป็นหน่วยเดียว เช่น ไซโทโครมซี หรือเป็นหน่วยย่อยของเอนไซม์เชิงซ้อนที่เร่งปฏิกิริยารีดอกซ์

ชนิด
ไซโทโครมมีหลายชนิด แยกตามลักษณะของหมู่ที่มาเกาะ ความจำเพาะต่อตัวยับยั้ง และศักย์รีดักชัน โดยแบ่งตามหมู่ที่มาเกาะได้เป็น:

 ชนิด  กลุ่มที่มาเกาะ
   ไซโทโครมเอ  ฮีมเอ
   ไซโทโครมบี  ฮีมบี
   ไซโทโครมดี  เตตระไพโรลิกที่จับกับ  เหล็ก

ใน ไมโทคอนเดรีย และ คลอโรพลาสต์ ไซโทโครมต่อไปนี้มักจะพบใน การขนส่งอิเล็กตรอน และวิถีเมทาบอลิซึมที่เกี่ยวข้อง:

 ไซโทโครม   การรวมกัน
   a และ a3  ไซโทโครมซีออกซิเดส ("Complex IV") ซึ่งรับอิเล็กตรอนจาก ไซโทโครมซี ที่ละลายได้
   b และ c1  โคเอนไซม์คิว - ไซโทโครมซี รีดักเตส ("Complex III")
   b6 และ f  พลาสโทควิโนน-พลาสโตไซยานิน รีดักเตส

ไซโทโครมที่ต่างออกไปรู้จักในชื่อ ไซโทโครมพี 450 ออกซิเดส ซึ่งตั้งชื่อตามการดูดกลืนแสงที่ความยาวคลื่นใกล้ 450 nm เมื่อเหล็กในฮีมถูกรีดิวซ์  (ด้วย โซเดียมไดไทโอไนต์) และเกิดสารเชิงซ้อนกับ คาร์บอนมอนอกไซด์
# Capability Maturity Model Integration
Capability Maturity Model Integration (CMMI) เป็น Model สำหรับวัดระดับวุฒิภาวะขององค์กร เหมาะแก่การนำไปใช้งานด้านการปรับปรุงกระบวนการการทำงานในองค์กร โดยเฉพาะอย่างยิ่งองค์กรด้านการพัฒนาซอฟต์แวร์ สร้างโดย Carnegie Mellon University ประเทศสหรัฐอเมริกา เวอร์ชันปัจจุบันคือ 1.3 https://en.wikipedia.org/wiki/CMMI_Version_1.3

 ภาพรวม 
CMMI แบ่งตามประเภทของงานได้ 3 กลุ่มคือ
 CMMI for Acquisition (CMMI-ACQ) ครอบคลุมกระบวนการด้านการจัดซื้อจัดจ้าง http://resources.sei.cmu.edu/library/asset-view.cfm?assetid=9657
 CMMI for Development (CMMI-DEV) ครอบคลุมกระบวนการด้านการพัฒนา http://resources.sei.cmu.edu/library/asset-view.cfm?assetid=9661
 CMMI for Services (CMMI-SVC) ครอบคลุมกระบนการด้านการให้บริการ http://resources.sei.cmu.edu/library/asset-view.cfm?assetid=9665

การประเมินระดับของ CMMI มีอยู่ 5 ระดับ โดยในแต่ละระดับ มีความหมายดังนี้
 ระดับ 1 มีการทำงานเกิดขึ้นในองค์กร
 ระดับ 2 มีการใช้งานกระบวนการในระดับโครงการ
 ระดับ 3 มีการใช้งานในระดับองค์กร
 ระดับ 4 มีการวัดและประเมินการใช้กระบวนการ
 ระดับ 5 มีการปรับปรุงกระบวนการ

 กระบวนการ 
กระบวนการหลัก คือกระบวนการที่ใช้ในทั้ง CMMI-ACQ, CMMI-DEV, CMMI-SVC มีอยู่ทั้งหมด 16 กระบวนการได้แก่ http://www.benlinders.com/tools/cmmi-v1-3-process-areas/
 ชื่อย่อ  ชื่อเต็ม  งานที่ครอบคลุม  เป็นกระบวนการในระดับ REQM
  Requirements Management
  การจัดการความต้องการ
  2PMC, WMC
  Project Monitoring and Control 
Work Monitoring and Control 
  การติดตามแผนงาน
  2 PP, WP
  Project Planning
Work Planning
  การวางแผนโครงการ
  2 CM
  Configuration Management
  การควบคุมความสอดคล้องกันขององค์ประกอบต่างๆ ในโครงการ
  2 MA
  Measurement and Analysis
  การวัดและประเมินผล
  2 PPQA
  Process and Product Quality Assurance
  การประกันคุณภาพ
  2 OPD
  Organizational Process Definition
  การกำหนดกระบวนการ
  3 OPF
  Organizational Process Focus
  การนำกระบวนการไปใช้งาน
  3 OT
  Organizational Training
  การฝึกอบรม
  3 IPM, IWM
  Integrated Project Management
Integrated Work Management
  การบูรณาการแผนงานต่างๆ ในโครงการ
  3 RSKM
  Risk Management
  การจัดการความเสี่ยง
  3 DAR
  Decision Analysis and Resolution
  การตัดสินใจ
  3 OPP
  Organizational Process Performance
  การวัดประสิทธิภาพของกระบวนการ
  4 QPMQWM
  Quantitative Project Management
Quantitative Work Management
  การเก็บรวบรวมค่าต่างๆ จากโครงการ
  4 OPM
  Organizational Performance Management 
  การจัดการด้านประสิทธิภาพ
  5 CAR
  Causal Analysis and Resolution
  การหาสาเหตุและปรับปรุงกระบวนการ
  5

กระบวนการเฉพาะของ CMMI-ACQ
 Acquisition Requirements Development (ARD)
 Acquisition Technical Management (ATM)
 Acquisition Validation (AVAL)
 Acquisition Verification (AVER)
 Agreement Management (AM)
 Solicitation and Supplier Agreement Development (SSAD)

กระบวนการเฉพาะของ CMMI-DEV
 Product Integration (PI)		
 Requirements Development (RD)		
 Technical Solution (TS)		
 Validation (VAL)		
 Verification (VER)

กระบวนการเฉพาะของ CMMI-SVC
 Capacity and Availability Management (CAM)
 Incident Resolution and Prevention (IRP)
 Service Continuity (SCON)
 Service Delivery (SD)
 Service System Development (SSD)
 Service System Transition (SST)
 Strategic Service Management (STSM)
# น้ำดำ
น้ำดำ อาจหมายถึง 

 คำเรียกของสื่อมวลชนอาจหมายถึง น้ำโคล่า
 ในบางบริบทอาจหมายถึงน้ำเสีย
 จังหวัดกาฬสินธุ์ บางครั้งถูกเรียกว่า "เมืองน้ำดำ"
 ตำบลน้ำดำ อำเภอทุ่งยางแดง จังหวัดปัตตานี
# เจริญ สืบแสง
นายแพทย์ เจริญ สืบแสง หรือ ขุนเจริญวรเวช (11 พฤศจิกายน พ.ศ. 2445 - 27 ธันวาคม พ.ศ. 2512) อดีตสมาชิกสภาผู้แทนราษฎรจังหวัดปัตตานี 3 สมัย

 ประวัติ 
นายแพทย์เจริญ สืบแสง เกิดเมื่อวันที่ 11 พฤศจิกายน พ.ศ. 2445  เป็นบุตรคนที่ 2 ของ ขุนวรเวชวิชกิจ (ซุ้ย สืบแสง) กับนางอุ่น สืบแสง และเป็นพี่ชายของ นายจรูญ สืบแสง สำเร็จการศึกษาแพทยศาสตรบัณฑิต จาก จุฬาลงกรณ์มหาวิทยาลัย ใน พ.ศ. 2466 (คณะแพทยศาสตร์ศิริราชพยาบาล มหาวิทยาลัยมหิดล ในปัจจุบัน)

นายแพทย์เจริญ สืบแสง เสียชีวิตด้วยโรคมะเร็งในช่องจมูก เมื่อวันที่ 27 ธันวาคม พ.ศ. 2512 สิริอายุรวม 67 ปี

นายแพทย์เจริญ สืบแสง มิได้เป็นเครือญาติกับ กัณวีร์ สืบแสง สมาชิกสภาผู้แทนราษฎร พรรคเป็นธรรม แต่อย่างใดแอบอ้างตระกูลสืบแสงหรือไม่ “ศรีสุวรรณ” ยื่น กกต. ตรวจสอบ “กัณวีร์”

 การทำงาน 
นายแพทย์เจริญ เข้ารับราชการในกรมสาธาณสุข เป็นแพทย์สำรองอยู่ปีกว่า จึงได้บรรจุเป็นแพทย์หลวงประจำจังหวัดปัตตานี เมื่อ พ.ศ. 2468  จนถึง พ.ศ. 2473 ก็ได้ย้ายไปรับตำแหน่งสาธารณสุขจังหวัดนราธิวาส และในปีเดียวกันนี้เองก็ได้รับพระราชทานบรรดาศักดิ์เป็น "ขุนเจริญวรเวช"

ใน พ.ศ. 2477 ย้ายไปประจำกรมสาธารณสุข และได้ย้ายกลับปัตตานี เมื่อวันที่ 1 พฤษภาคม พ.ศ. 2479

 งานการเมือง 
นายแพทย์เจริญ ได้เข้าสู่วงการการเมืองในปี พ.ศ. 2479 โดยได้รับการเลือกตั้งเป็นสมาชิกสภาเทศบาลเมืองปัตตานี และใน พ.ศ. 2483 ถึง พ.ศ. 2489 ได้รับเลือกตั้งให้เป็นนายกเทศมนตรีเมืองปัตตานี หลังจากนั้นได้ลงสมัครรับเลือกตั้งและได้เป็นสมาชิกสภาผู้แทนราษฎรจังหวัดปัตตานีครั้งแรกเมื่อเดือนมกราคม พ.ศ. 2489 (ต่อมาเข้าร่วมกับพรรคสหชีพ)ได้รับการเลือกตั้งเป็นสมาชิกสภาเทศบาลเมืองปัตตานี และได้รับเลือกตั้งรวม 3 สมัย ๖๗ ปี สมาชิกรัฐสภาไทย. สำนักงานเลขารัฐสภา. 2542

 สมาชิกสภาผู้แทนราษฎร 
นายแพทยเจริญ สืบแสง ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 จังหวัดปัตตานี 
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 จังหวัดปัตตานี 
 การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จังหวัดปัตตานี ไม่สังกัดพรรคการเมืองประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรทั่วไป พ.ศ. ๒๕๐๐ ครั้งที่ ๒
# โรงเรียนเสิงสาง
โรงเรียนเสิงสาง (อักษรย่อ:ส.ส.) เป็นโรงเรียนมัธยมศึกษาแบบสหศึกษาและเป็นโรงเรียนขนาดใหญ่พิเศษ สำนักงานเขตพื้นที่การศึกษามัธยมศึกษานครราชสีมา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งโดยนายวิเชียร เจริญครบุรี มีเนื้อที่ 113 ไร่ ตั้งอยู่ที่ ตำบลเสิงสาง อำเภอเสิงสาง จังหวัดนครราชสีมา

 ประวัติโรงเรียน 
โรงเรียนเสิงสาง เปิดทำการสอนเมื่อวันที่ 19 พฤษภาคม พ.ศ. 2524 โดยมีนักเรียนทั้งหมด 97 คน  และนายวิเชียร เจริญครบุรี เป็นครูใหญ่ของโรงเรียน โดยใช้ที่ว่าการอำเภอ หลังเก่า เป็นสถานศึกษา ต่อมาในวันที่ 10 พฤศจิกายน 2524 ได้ย้ายมาในที่ดินปัจจุบัน โดยทางอำเภอจัดไว้ให้ซึ่งเป็นป่าสงวนแห่งชาติจำนวนพื้นที่ทั้งหมด 113 ไร่ 2 งาน 16 ตารางวา 

 รายนามอาจารย์ใหญ่ และผู้อำนวยการโรงเรียน 
ลำดับรายนามอาจารย์ใหญ่เริ่มวาระสิ้นสุดวาระ1นายวิเชียร เจริญครบุรี252425372นายสมาน จงอ้อมกลาง253725443นายสุเทพ คงวิริยะวิทยา254425484นายสมัคร ไวยขุนทด254825545นายนิพนธ์ ภักดีแก้ว255425556 - - -
# ทะเลสาบโชจิ
ทะเลสาบโชจิ  เป็นหนึ่งในทะเลสาบฟูจิทั้งห้า ตั้งอยู่ทางทิศใต้ของจังหวัดยามานาชิใกล้กับภูเขาไฟฟูจิ ซึ่งเป็นทะเลสาบที่มีขนาดเล็กที่สุดที่ลึกเป็นอันดับสามในบรรดาทะเลสาบฟูจิทั้งห้า โดยส่วนที่ลึกที่สุดมีความลึก 15.2 เมตร ทะเลสาบแห่งนี้ตั้งอยู่เหนือระดับน้ำทะเลราว 900 เมตร พอ ๆ กับทะเลสาบอีกสองแห่งใกล้เคียงคือทะเลสาบโมโตซุและทะเลสาบไซ ซึ่งจากหลักฐานทางธรณีวิทยาพบว่า ในอดีตทะเลสาบทั้งสามแห่งนี้เคยเป็นทะเลสาบเดียวกันมาก่อน ก่อนที่ในปี ค.ศ. 864-868 เกิดการปะทุขึ้นของภูเขาไฟฟูจิและลาวาไหลลงมาแยกทะเลสาบออกเป็นสามแห่งRafferty,  Tectonics, Volcanoes, and Earthquakes. page 135 ส้วนหนึ่งของธารลาวานั้นปัจุจุบันอยู่ในอาโอกิงาฮาระ นอกจากนี้ยังมีหลักฐานอีกว่า ทะเลสาบทั้งสามแห่งนี้ยังเหลือทางน้ำใต้ดินเชื่อมกันอยู่
# วลาดีมีร์ ครัมนิค
วลาดีมีร์ โบรีโซวิช ครัมนิค (25 มิถุนายน ค.ศ. 1975 —) เป็นนักหมากรุกสากลระดับแกรนด์มาสเตอร์ชาวรัสเซีย เขาเป็นแชมป์โลกหมากรุกสากลคลาสสิกตั้งแต่ ค.ศ. 2000 ถึง 2006 และเป็นแชมป์โลกหมากรุกสากลอย่างไร้ข้อโต้แย้ง ตั้งแต่ปี ค.ศ. 2006 ถึง 2007 ได้รับรางวัลเหรียญทองสามเหรียญในประเภททีมและสามเหรียญรางวัลในประเภทบุคคลจากการแข่งขันโอลิมปิกหมากรุกสากล

ในเดือนตุลาคม ค.ศ. 2000 เขาเป็นฝ่ายชนะแกรี คาสปารอฟ ในศึกการแข่งขันที่กรุงลอนดอน และกลายเป็นแชมป์โลกหมากรุกสากลคลาสสิก ในช่วงปลายปี ค.ศ. 2004 ครัมนิคประสบความสำเร็จในการรักษาชื่อของเขากับผู้ท้าชิงที่ชื่อปีเตอร์ เลโก ในนัดอันดับเสมอกันที่บริสซาโก ประเทศสวิตเซอร์แลนด์ ในเดือนตุลาคม ค.ศ. 2006 ครัมนิค ซึ่งเป็นแชมป์โลกหมากรุกสากลคลาสสิก ได้เป็นฝ่ายชนะเจ้าของตำแหน่งแชมป์โลกสมาพันธ์หมากรุกโลกที่ชื่อเวเซลิน โทปาลอฟ ในนัดรวมแชมป์ หมากรุกสากลชิงแชมป์โลก 2006 ผลที่ตามมา ครัมนิคได้เป็นแชมป์โลกอย่างไร้ข้อโต้แย้งเป็นคนแรก โดยเป็นผู้ครองตำแหน่งผู้ชนะทั้งรายการของสมาพันธ์หมากรุกโลกและรายการคลาสสิก นับตั้งแต่คาสปารอฟหลุดตำแหน่งออกจากรายการของสมาพันธ์หมากรุกโลกในปี ค.ศ. 1993 ส่วนในปี ค.ศ. 2007 ครัมนิคก็ได้เป็นฝ่ายแพ้พ่ายต่อวิศวนาถัน อานันท์ ผู้ซึ่งชนะการแข่งหมากรุกสากลชิงแชมป์โลก 2007 ขึ้นนำครัมนิค แล้วเขาก็ได้ท้าชิงกับอานันท์อีกครั้งในหมากรุกสากลชิงแชมป์โลก 2008 เพื่อกู้ชื่อกลับคืนมา แต่แล้วเขาก็เป็นฝ่ายปราชัย

 หมากรุกไทย 
วลาดีมีร์ ครัมนิค ยังเป็นผู้ให้ความสนใจต่อหมากรุกไทยตั้งแต่อายุ 28 ปี ซึ่งเขาพบว่าเป็นเกมที่ต้องใช้กลยุทธ์มากกว่าหมากรุกสากล ที่ต้องมีการวางแผนอย่างระมัดระวังในช่วงท้ายเกม นอกจากนี้ ครัมนิคยังหมายที่จะทำศึกหมากรุกไทยและสากลกับรำลึก ธีระพงษ์ (ต๋อ ปากน้ำ) ผู้เป็นแชมป์หมากรุกไทยแห่งจังหวัดสมุทรปราการKramnik plays Makruk Thai by Dr. René Gralla.
# อะเลคเซย์ กูโรแพทกิน
พลเอก อะเลคเซย์ นีโคลายวิช กูโรแพทกิน  เป็นรัฐมนตรีว่าการกระทรวงการสงครามของจักรวรรดิรัสเซีย ระหว่าง ค.ศ. 1898-1904 เขาเป็นบุคคลที่รับผิดชอบต่อความพ่ายแพ้ของรัสเซียในสงครามรัสเซีย-ญี่ปุ่น โดยเฉพาะอย่างยิ่งในยุทธการมุกเดนและยุทธการเหลียวหยาง

ก่อนจะเกิดสงครามกับญี่ปุ่น ภายหลังกูโรแพทกินได้ไปเยือนและพูดคุยกับทางญี่ปุ่นในปี 1903 เขามีความเห็นว่ารัสเซียไม่ควรใช้กำลังทางทหารต่อญี่ปุ่นในการแก้ปัญหาข้อขัดแย้ง และเขาต่อต้านนโยบายต่างประเทศของนายเบโซรบราซอฟ ที่ปรึกษาด้านการเมือง อย่างไรก็ตาม ในที่สุดสงครามก็อุบัติขึ้นโดยที่ญี่ปุ่นเป็นฝ่ายเริ่ม นโยบายด้านสงครามของเขา คือให้ยื้อเวลาและหลีกเลี่ยงความสูญเสียให้ได้มากที่สุดจนกว่าทางรถไฟสายทรานส์-ไซบีเรียจะก่อสร้างแล้วเสร็จ ซึ่งหากแล้วเสร็จจะช่วยส่งกำลังและยุทธปัจจัยแก่กองทัพตะวันออกได้อย่างสะดวกและรวดเร็ว อย่างไรก็ตาม ความพ่ายแพ้ในศึกต่างๆที่เกิดขึ้นก็ทำให้เขาเริ่มไขว้เขวและมีความไม่มั่นใจในการสั่งการเกิดขึ้น ซึ่งนักวิเคราะห์ชี้ว่า จุดนี้เป็นส่วนหนึ่งที่ทำให้รัสเซียพ่ายแพ้อย่างสิ้นท่า

ภายหลังรัสเซียพ่ายแพ้ที่ใหญ่หลวงในยุทธการมุกเดน กูโรแพทกินก็ถูกปลดและส่งต่อตำแหน่งรัฐมนตรีว่าการสงครามให้แก่ พลเอก นีโคไล ลีเนวิช อดีตผู้บัญชาการกองพลที่ 1 ประจำแมนจูเรีย

ภายหลังสงครามรัสเซีย-ญี่ปุ่น สิ่นสุดลง ในปี 1906 เขาก็ได้เข้าเป็นหนึ่งในคณะอภิรัฐมนตรี แต่ดำรงตำแหน่งได้เพียงราวหนึ่งปีเขาก็ลาออก
# วอลเลย์บอลหญิง ถ้วย ก. 2558
การแข่งขันวอลเลย์บอล "ซีเล็คทูน่า" ประชาชนหญิง ก. ชิงชนะเลิศแห่งประเทศไทย ประจำปี 2558 เป็นการแข่งขันวอลเลย์บอลชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี มีทีมเข้าร่วมด้วยกันทั้งสิ้น 8 ทีม ประกอบไปด้วย PEA ศรีสะเกษ, เทศบาลนนทบุรี, เวียดนาม, สโมสรบางกอกกล๊าส, สโมสรคิง-กรุงเทพมหานคร, ฮ่องกง, สโมสรไทยเดนมาร์ค - หนองเรือ และ มหาวิทยาลัยรัตนบัณฑิต 

การแบ่งกลุ่ม
กลุ่มเอกลุ่มบี บางกอกกล๊าส 
 PEA ศรีสะเกษ 
 ไทยเดนมาร์ค หนองเรือ  มหาวิทยาลัยรัตนบัณฑิต 
 คิง-กรุงเทพมหานคร 
 เทศบาลนครนนทบุรี 

รอบแบ่งกลุ่ม
กลุ่มเอ
 ผ่านเข้ารอบรองชนะเลิศ ผ่านเข้ารอบชิงอันดับ 5-8

|}

|}

กลุ่ม บี
 ผ่านเข้ารอบรองชนะเลิศ ผ่านเข้ารอบชิงอันดับ 5-8

|}

|}

 รอบจัดอันดับ (5–8) 

 รอบจัดอันดับ 5–8 

|}

รอบชิงอันดับที่ 7

|} 

รอบชิงอันดับที่ 5

|}

 รอบสุดท้าย 

 รอบรองชนะเลิศ  

|}

รอบชิงอันดับที่ 3

|}

รอบชิงชนะเลิศ

|}

 อันดับการแข่งขัน 

อันดับทีม พีอีเอศรีสะเกษ มหาวิทยาลัยรัตนบัณฑิต 4 เทศบาลนครนนทบุรี 5 บางกอกกล๊าส 6 คิง-กรุงเทพมหานคร 7 ไทยเดนมาร์ค หนองเรือ 8

ชนะเลิศวอลเลย์บอลหญิง ถ้วย ก. 2558พีอีเอศรีสะเกษชนะเลิศ สมัยที่ 4 
รายชื่อนักกีฬาวรรณา บัวแก้ว, ปิยะนุช แป้นน้อย, หัตถยา บำรุงสุข,ปลื้มจิตร์ ถินขาว, อรอุมา สิทธิรักษ์, ณฤมล ขานอัน,จารุณี สารนอก,วิลาวัณย์ อภิญญาพงศ์, รัตนาภรณ์ สนวนรัมย์ , ฐาปไพพรรณ ไชยศรี, นุศรา ต้อมคำ, มลิกา กันทองผู้ฝึกสอนสุภชัย จิตจำรูญ

การถ่ายทอดสด 
 เอสเอ็มเอ็มทีวี จะทำการถ่ายทอดสดทุกวัน จำนวน 2 คู่ ตั้งแต่เวลา 14.00 น. เป็นต้นไป
# แอ็นสท์ รุสคา
แอ็นสท์ เอากุสท์ ฟรีดริช รุสคา (25 ธันวาคม ค.ศ. 1906 – 27 พฤษภาคม ค.ศ. 1988) เป็นนักฟิสิกส์ชาวเยอรมัน เกิดที่เมืองไฮเดิลแบร์ค และเรียนที่มหาวิทยาลัยเทคนิคมิวนิก หลังเข้าทำงานที่มหาวิทยาลัยเทคนิคแห่งเบอร์ลิน รุสคาได้ตั้งข้อสังเกตว่ากล้องจุลทรรศน์ที่ใช้อิเล็กตรอนจะให้รายละเอียดของภาพมากกว่าชนิดที่ใช้แสง เขาและมัคส์ คน็อล จึงได้ร่วมกันสร้างกล้องจุลทรรศน์อิเล็กตรอนขึ้นErnst Ruska | Encyclopedia.com ต่อมารุสคาได้ร่วมงานกับบริษัทซีเมนส์ ซึ่งมีส่วนในการพัฒนากล้องจุลทรรศน์อิเล็กตรอนในเชิงพาณิชย์ ในปี ค.ศ. 1955 เขาดำรงตำแหน่งผู้อำนวยการฝ่ายจุลทรรศนศาสตร์ของสถาบันฟริทซ์ ฮาเบอร์Ernst Ruska - NNDB และเป็นศาสตราจารย์ที่มหาวิทยาลัยเทคนิคเบอร์ลินRuska, Ernst - Infoplease รุสคาได้รับรางวัลแลสเกอร์ในปี ค.ศ. 1960 และในปี ค.ศ. 1986 เขาได้รับรางวัลโนเบลสาขาฟิสิกส์ร่วมกับแกร์ท บินนิช และไฮน์ริช โรเรอร์About the Nobel Prize in Physics 1986 - Nobelprize.org รุสคาเสียชีวิตที่เบอร์ลินตะวันตกในอีก 2 ปีต่อมา
# เพลิงตะวัน
เพลิงตะวัน เป็นละครโทรทัศน์ไทยที่สร้างขึ้นจากบทประพันธ์ของ น้ำผึ้งเดือน 8 ดัดแปลงเป็นบทโทรทัศน์โดย ดรีมทีม กำกับการแสดงโดย อัษฎาวุธ เหลืองสุนทร ผลิดโดย บริษัท ดูมันดี จำกัด ลำดับเสียงและดนตรีประกอบเพิ่มเติมโดย ห้องเสียงประเสริฐ นำแสดงโดย กันตพงศ์ บำรุงรักษ์, เซฟฟานี่ อาวะนิค, อัษฎาวุธ เหลืองสุนทร, ธันย์ชนก ฤทธินาคา และนักแสดงอีกมากมาย ออกอากาศทุกวันจันทร์ - อังคาร เวลาประมาณ 20.30 น. - 22.40 น. ทางสถานีโทรทัศน์สีกองทัพบกช่อง 7

 นักแสดง 
 ตัวละคร   นำแสดงโดยสถานีออกอากาศ ช่อง 7 เอชดีบทประพันธ์ น้ำผึ้งเดือน 8บทโทรทัศน์ ดรีมทีมสร้างโดย  ดูมันดี จำกัดกำกับการแสดง  อัษฎาวุธ เหลืองสุนทรธงไทย กันตพงศ์ บำรุงรักษ์ปรางค์ทอง/ตะวัน เซฟฟานี่ อาวะนิคนันทวัฒน์ อัษฎาวุธ เหลืองสุนทรไผ่  สุรศักดิ์ โชติทินวัฒน์มยุริญ ธันย์ชนก ฤทธินาคาวิว ชวัลกร วรรธนพิสิฐกุลทนายทนงศักดิ์ มาฬิศร์ เชยโสภณคีริน ศิรินทิพย์ หาญประดิษฐ์นวล ปิยะมาศ โมนยะกุลจ๊ะจ๋า ณัฐชยกานต์ ปากหวานทรงพลสรพงศ์ ชาตรีหนูพุทธ ด.ญ.มนัญศิกาญจน์ โพธิ์ทองหนูพุทธ (วัยเด็ก) ด.ญ.มนัญชยา กัลพฤกษ์ปรางค์ทอง (วัยเด็ก) ด.ญ.บรีแอนน่า เดวิส

 เพลงประกอบละคร 
 เพลิงตะวัน ขับร้องโดย เจนนิเฟอร์ คิ้ม
 อย่ารู้เลย ขับร้องโดย เจนนิเฟอร์ คิ้ม
 รออยู่ตรงนี้ ขับร้องโดย จีระศักดิ์ ปานพุ่ม